उत्तर : देखिये बलूचिस्तान का निर्माण कितना जरूरी है और पाकिस्तान का प्रजेंस कितना जरुरी है, ये दोनों बातें महत्वपूर्ण है। आपको आज के जैसा पाकिस्तान चाहिए, किस रीजन के अन्दर पाकिस्तान की आपको जरुरत है, दुनिया में किसको पाकिस्तान की जरुरत है, जिस तरह का आज ये पाकिस्तान है, ये कितना आगे चला सकतें हैं इसको। बलूचिस्तान की कितनी जरूरत है, पाकिस्तान की कितनी जरूरत है आज। अगर पाकिस्तान को कमजोर करना है, ख़तम करना है या एक बनाना रिपब्लिक बना के छोड़ना है तो उसके लिए सबसे पहला कदम है बलूचिस्तान। दूसरा इस रीजन में किसको पॉवर बन के रहना है, अमेरिका को, चाइना को या फिर इंडिया को। इंडिया क्या चाहता है कि बाकी दुनिया में अगर वो पॉवर नहीं है, तो अपने हमशाये में भी वो पॉवर बन के ना रहे। पावरफुल बनना है तो इंडिया को बलूचिस्तान और अफगानिस्तान की सख्त जरूरत है। ईरान के साथ भी उसकी अच्छी बातचीत चल रही है। आज तो मोदी जी की विदेश नीति पहले के मुकाबले जैसा की २०-३० साल पहले होता था से बिलकुल ही अलग है। आज जितने भी आपके पड़ोसी हैं सबसे पहले तो वो आपसे खुश हैं, वो आपके साथ हैं जिस तरह का आप उनको हेल्प दे रहे हैं उसी तरह का हमको भी चाहिए, हम भी आपके पड़ोसी हैं। हममें आपको एक सबसे अच्छा दोस्त और पड़ोसी मिलेगा और आपको जरुरत है हमारी। हमारा भौगोलिक एवं रणनीतिक महत्व है, जिसको भी सेंट्रल एशिया चाहिए उनके लिए द्वार हम हैं।